
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. „Света Неделя" № 6,  тел: (+359 2)   9401 444, факс: (+359 2) 9401 595 



Р Е Ш Е Н И Е 
№ РП - 81 - 15 - 007
гр. София, 06.02.2019г.
Днес, на 06.02.2019г., Комисията за противодействие на корупцията и за отнемане на незаконно придобитото имущество /КПКОНПИ/ в състав:
Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева
У С Т А Н О В И:
	Производството е по реда на чл.24, ал.1 от Закона за предотвратяване и установяване на конфликт на интереси (ЗПУКИ, отм. ДВ, бр.7 от 19.01.2018г.) и е образувано въз основа на сигнал с рег. № С-2015-81/01.04.2015г.
	Сигналът е против Т.Д.П. в качеството ѝ на заместник – ректор на *** - гр. С.
В сигнала се твърди, че в периода 2012 – 2015г., тя е участвала от името на *** -  гр. С. в преговори за подписване на договор за сътрудничество между учебното заведение и „***“ АД, като в същото време е договорила за себе си договор, заплата и висока лихва по депозита си от поделението на „***“ - гр. С. Твърди се, че в периода 2012 – 2015г., от името на ръководството на учебното заведение, тя е участвала в преговорите за подписване на договор за сътрудничество между ***, гр. С. и ЗАД „***“ АД, като в същото време е договорила за себе си договор и заплата от поделението на *** – С., ***.
Подаденият сигнал не е придружен с писмени доказателства. КПКОНПИ е събрала допълнително следните писмени доказателства: Договор за обслужване на бюджетно предприятие, невключено в единна сметка №1/01.02.2008г. и Анекс №1/01.03.2008г., Анекс №2/01.10.2009г.; Рамков договор за обслужване на бюджетно предприятие, невключено в единна сметка №1/01.02.2010г.; Споразумение към Договор за обслужване на бюджетно предприятие, невключено в единна сметка от 31.12.2010г.; Договор за приложно академично партньорство, сключен на 03.01.2011г. и Анекс №1/01.10.2011г., Анекс №2/01/03.2014г. към него; Договор за заем за послужване, сключен на 28.01.2009г.; Договор за заем за послужване, сключен на 24.04.2008г.; Договор за заем за послужване, сключен на 21.01.2009г.; Анекси към договорите за послужване; Договор за дарение между „***“ АД и ***, сключен на 07.09.2015г.; Договор за срочен депозит на разпоредител с бюджетни средства №75041/16.09.2011г.; Договор за срочен депозит на разпоредител с бюджетни средства №75041/16.12.2011г.; Договор за срочен депозит на разпоредител с бюджетни средства №75041/16.03.2012г.; Договор за срочен депозит на разпоредител с бюджетни средства №75041/16.09.2014г.; Договор за срочен депозит на разпоредител с бюджетни средства №75041/16.09.2016г.; Договор за срочен депозит №75041/16.09.2014г., сключен на 16.03.2015г.; Договор за издаване и ползване на международна бизнес карта ***, сключен между „***“ АД и В.А.Й. на 06.11.2012г.; Споразумение за прекратяване на договор на заем за послужване № Р-16-303/24.04.2008г.; Договор за издаване и ползване на фирмена електронна дебитна карта с местен достъп и/или електронна дебитна карта “***” с местен и международен достъп от 07.10.2008г.; Договор за издаване и ползване на международна бизнес кредитна карта *** от 04.11.2010г.; Договор за издаване и ползване на международна бизнес кредитна карта *** от 04.07.2014г. и др;
Служебно КПКОНПИ е събрала справки за декларации по чл.50 от ЗДДФЛ за периода 2012 – 2015г. от Националната агенция за приходите.
От събраните в хода на административното производство доказателства Комисията за противодействие на корупцията и за отнемане на незаконно придобитото имущество установи следното от фактическа страна:
Сигналът е подаден от лица с посочени имена, адрес за кореспонденция и е подписан.
Т.Д.П. е избрана за член на Академичния съвет за мандат 2011 – 2015г. при *** - С. с решение на Общото събрание на академията, прието на 30.05.2011г.
На 08.06.2011г. с решение на Академичния съвет, П. е избрана за заместник-ректор „Студентска, информационна и социална политика“ в *** – С. В изпълнение на това решение е сключено Допълнително споразумение към Трудов договор №1256/08.06.2011г. между ректора на *** – С. - доц. д-р В.А.Й. и П. за заемане на длъжността заместник-ректор „Студентска, информационна и социална политика“ в *** – С. П. заема тази длъжност до 20.05.2015г., съгласно Допълнително споразумение №1220/20.05.2015г. към Трудов договор №473/29.04.2009г., от която дата е изменено трудовото ѝ правоотношение и от длъжността „заместник-ректор, висше училище от звено Академично ръководство“ тя заема длъжността „професор, висше училище, в звено катедра „Финанси и кредит“ в *** – С.
Съгласно писмо с рег. №ЦУ 01/С 2015-81#10/27.04.2018г. доц. д-р И.М. - ректор на *** – С., посочва, че П., като заместник-ректор на *** – С. участва в преговорите за подписване на договор за сътрудничество със ЗАД „***“ АД и „***“ АД и представя длъжностната ѝ характеристика. Същата е връчена на П. на 10.02.2012г. Длъжностната характеристика за длъжността „заместник-ректор, висше училище“ е одобрена с Решение по т.15 от Протокол №3 на Академичния съвет на академията на 23.11.2011г. Длъжността е пряко подчинена на ректора на ***– С. Сред основните задължения на длъжността се включва и „подпомагане на дейността на ректора във финансовата политика“.
Съгласно писмо с рег. № ЦУ 01/17602/17.12.2018г. от доц. д-р И.М. - ректор на *** – С., извън компетенциите на Академичния съвет са управленските правомощия и решения относно договаряне на условия и взаимоотношения с финансови институции, търговски банки и застрахователни дружества, съгласно Правилника за дейността на Висшето училище *** – С. и П., в качеството си на член на Академичния съвет на *** – С. не е упражнявала правомощия и не е участвала в гласуване на решения за договаряне на взаимоотношения с „***“ АД и със ЗАД „***“ АД.
Съгласно писмо №99-3170/21.06.2018г. от изпълнителните директори на ЗАД „***“ АД, П. е сключила със ЗАД „***“ АД:
1. Договор от 01.06.2012г. за предоставяне на консултантска услуга за срок от 12 месеца. Срокът на този договор е удължаван с Анекс №1 към договор за услуга от 01.06.2012г. и Анекс №2 към договор за услуга за удължаване на срока му на действие до 01.06.2015г. 
2. Договор за управление с регионален застрахователен представител, сключен между ЗАД „***“ АД и П. на 01.07.2014г. Съгласно предмета на договора и предоставено пълномощно на П., тя има правото да подписва от името и за сметка на ЗАД „***“ АД документи и договори, по които ЗАД „***“ АД е страна, както и да подписва изисканите за съответните случаи финансово-счетоводни документи. Договорът за управление с П. е прекратен, считано от 01.02.2015г.
За извършените плащания по договори от ЗАД „***“ АД към П. са представени служебни бележки за изплатени възнаграждения, като общия размер на облагаемия доход от посочените договори между П. и ЗАД „***“ АД е в размер на 30,900 лв.
Между ЗАД „***“ АД и *** – С. са сключени общо 113 застрахователни полици за периода 2012г. – 2015г.
Между „***“ АД и Т.Д.П. е сключен трудов договор №124 на 22.10.2009г. На 02.11.2009г., П. е встъпила в длъжност „ръководител продажби“ в структура ФЦ „С.“, ЦУ „С.“. С Допълнително споразумение №827 заеманата от Петрова длъжност е изменена и от 05.10.2012г., същата заема длъжността „главен експерт продажби“ в „***“ АД, ФЦ „С.“. Изплащани са възнаграждения на П. по трудовото ѝ правоотношение. Същото е прекратено, считано от 09.02.2015г. със Заповед №027А/09.02.2015г.
	 На заседание, проведено на 02.06.2015г., КПУКИ е разгледала представения ѝ проект на решение по сигнал с рег. № С-2015-81/01.04.2015 г. за прекратяване на производството по отношение на Т.Д.
	Представеният проект на решение по чл.27, ал.2 от ЗПУКИ (отм.) не е приект от КПУКИ поради липса на изискуемото от 22ж, ал.2, изр. от ЗПУКИ (отм.) мнозинство.
	С писма, изх. № С 2015-81#4/08.06.2015г. и изх. № С 2015-81#7/29.10.2015г., заинтересованото лице и сигналоподателите са уведомени за заседанието на КПУКИ, проведено на 02.06.2015г.
При така установената фактическа обстановка, Комисията за противодействие на корупцията и за отнемане на незаконно придобитото имущество стигна до следните правни изводи:
Предпоставките за започване на производството за установяване на конфликт на интереси са уредени в чл.24 от ЗПУКИ (отм.), съответно в чл.17, ал.3 от ПОДКПУКИ (отм.) – сигналът се подава в писмена форма и съдържа: три имена, адрес, дата и подпис на подател: имената на лицето, срещу което се подава сигнала, заеманата от него длъжност и месторабота: данни за твърдяното нарушение на ЗПУКИ, като място и период на извършване на нарушението, описание на деянието. При наличието на посочените предпоставки, Комисията е длъжна да започне, проведе и приключи производство, спазвайки принципа на служебното начало, съгласно чл.9 от АПК. При липсата на предвидените в закона условия, производството следва да се прекрати.
Като заместник-ректор на *** – С., Т.Д. не попада в кръга на лицата, заемащи публична длъжност по смисъла на чл.3, ал.1 от ЗПУКИ (отм.). В този обхват се включват само членовете на общото събрание, академичния съвет и ректора, съгласно чл.3, т.23 от ЗПУКИ (отм.), във вр. с чл.24, ал.1 от Закона за висшето образование. Заместник-ректорите на висши учебни заведения са извън обхвата на ЗПУКИ (отм.).
От събраните доказателства по административната преписка се установи, че в качеството си на заместник-ректор П. е участвала в преговорите за подписване на договор за сътрудничество със ЗАД „***“ АД и „***“ АД, а не в качеството и на член на Академичния съвет при *** – С. /мандат 2011 – 2015г./. Писменият отговор на ректора на *** – С. потвърждава, че именно в качеството си на заместник-ректор, а не на член на Академичния съвет на университета, П. участва в преговорите за сключване на договори с дружествата ЗАД „***“ АД и „***“ АД. Но фактът, че именно като заместник-ректор на *** – С, П. участва в преговорите за сключване на договори изключва отговорността ѝ по ЗПУКИ (отм.), тъй като в това си качество не е сред лицата, заемащи публична длъжност, изчерпателно изброени в чл.3 ЗПУКИ (отм.).
В тази връзка, наличието на лице, заемащо публична длъжност е съществена материалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно.
Липсата на тази предпоставка – субект, или лице, заемащо публична длъжност, срещу което да се проведе административното производство, се явява пречка за разглеждане на постъпилия сигнал и е основание за прекратяване на производството.
Предвид изложеното, на основание чл.27, ал.2, т.6 от АПК, във връзка с чл.3 от ЗПУКИ (отм.) и във вр. с §3, т.3 и §5, ал. 1 от ПЗР на ЗПКОНПИ, Комисията за противодействие на корупцията и за отнемане на незаконно придобитото имущество
Р Е Ш И:
ПРЕКРАТЯВА производството по сигнал с рег. № С-2015-81/01.04.2015г. против Т.Д.П., ЕГН: ***.
	Препис от решението, ведно с цялата административна преписка, да се изпрати на Окръжна прокуратура - Свищов, с оглед преценка за реализиране на правомощията по чл.76, ал.2 от ЗПКОНПИ.
	КОМИСИЯ:
				Заместник - председател:………………/Антон Славчев/
				Член:………………………………../Антоанета Цонкова/
				Член:…………………...……………....…/Пламен Йоцов/
				Член:…………………………………..../Силвия Къдрева/

